open-index/open-wikipedia-markdown huggingface dataset:
146 Luzina

**146 Luzina**, asteroide gerrikoan aurkitutako 146. asteroidearen izena da. Alphonse Louis Nicolas Borrellyk aurkitu zuen 1875eko ekainak 8an Marsellatik.

Bere izena, erromatar mitologiako argiaren jainkosagatik jasotzen du, gizakien babeslea dena, batzuetan, ezkerreko eskuan kopa bat eta eskuinekoan lantza bat zituela irudikatzen zelarik.

## Kanpo estekak
147 Protogenia

**147 Protogeneia**, asteroide gerrikoan aurkitutako 147. asteroidearen izena da. 1875eko uztailak 10ean aurkitu zuen Leopold Schulhofek Austriako hiriburua den Vienatik.

Karl Ludwig von Littrowk izendatu zuen. Bere izena, greziar mitologiako Protogenia izeneko pertsonaiagatik jasotzen du, Deukalionek eta Pirrak izan zuten seme-alabetako bat zena.

## Kanpo estekak
Yushu Tibetar Prefektura autonomoa

**Yushu Tibetar Prefektura autonomoa** (txinera sinplifikatuz: 玉樹藏族自治州; tibeteraz: ཡུས་ཧྲུའུ་བོད་རིགས་རང་སྐྱོང་ཁུལ་; pinyineraz: Yùshù Zàngzú Zìzhìzhōu), Qinghai probintzian kokatutako Prefektura autonomoa da. Guztira, 310.000 biztanle inguru dauzka 2007ko erroldaren arabera eta 197.953,7 kilometro koadroko azalera.

## Inguru naturala eta kokapena 
Yushu prefektura autonomoak honako mugakideak ditu: Haixi Mongoliar eta Tibetar Prefektura autonomoa iparralde eta hego-mendebaldean, Guoluo Tibetar Prefektura autonomoa ekialdean, eta Tibeteko eskualde autonomoa mendebalde eta hegoaldean.

## Banaketa administratiboa 
* Yushu Konderria (玉树县)
* Zadoi Konderria (杂多县)
* Chindu Konderria (称多县)
* Zhidoi Konderria (治多县)
* Nangqên Konderria (囊谦县)
* Qumarlêb Konderria (曲麻莱县)

## Klima 

## Ikus, gainera 
* Qinghai probintziaren banaketa administratiboa

## Erreferentziak 
## Kanpo estekak 
*  Yushu Tibetar Prefektura autonomoko gobernuaren webgunea.
Guoluo Tibetar Prefektura autonomoa

**Golog Tibetar Prefektura autonomoa** (txinera sinplifikatuz: 果洛藏族自治州; tibeteraz: མགོ་ལོག་བོད་རིགས་རང་སྐྱོང་ཁུལ་; pinyineraz: Guǒluò Zàngzú Zìzhìzhōu), Qinghai probintzian kokatutako Prefektura autonomoa da. Guztira, 155.000 biztanle inguru dauzka 2007ko erroldaren arabera eta 76.442,4 kilometro koadroko azalera.

## Inguru naturala eta kokapena 
Guoluo prefektura autonomoak honako mugakideak ditu: Haixi Mongoliar eta Tibetar Prefektura autonomoa ipar-mendebaldean, Hainan Tibetar Prefektura autonomoa iparraldean, Huangnan Tibetar Prefektura autonomoa ipar-ekialdean, eta Sichuan probintzia hegoaldean.

## Banaketa administratiboa 
thumb|250px|ezkerrera|Prefekturako ekialdearen ikuspegia.
* Maqên Konderria (瑪沁縣)
* Baima Konderria (班玛县)
* Gadê Konderria (甘德县)
* Tarlag Konderria (达日县)
* Jigzhi Konderria (久治县)
* Madoi Konderria (玛多县)

## Ikus, gainera 
* Qinghai probintziaren banaketa administratiboa

## Kanpo estekak 
*  Golog Tibetar Prefektura autonomoko gobernuaren webgunea.
Pyrenaica

**Pyrenaica** Euskal Herrian Euskal Mendizale Federazioak argitaratzen duen aldizkaria da.

Mendizaletasunaren mundua eta bere inguruko gai ezberdinei buruzko hiru hilabetero argitaratzen den aldizkaria da, betiere etekin edo onura ateratzeko asmorik gabe. Aldizkari hau 1926an sortu zen.

Aldizkaria Euskal Mendizaletasunaren bilakaera eta garapena jarraitzeko erreferente ezinhobea bilakatu da, bertan**"Euskal mendizaletasunaren testigantzazko historia"** (*"Historia testimonial del montañismo vasco"*) izenburupeko idazlan interesgarri bat kaleratu zelarik, Antxon Iturrizak idatziriko hiru liburuz osatutako bilduma.

Pyrenaica aldizkariak bere egoitza Bilbon du, 2022. urtearen hasieratik bere zuzendaria Iván Ruiz Rotaeche delarik.

## Kanpo estekak 
* Pyrenaicaren webgunea
Galesko azpibanaketak

1996. urtetik aurrera Gales 22 eremu administratibotan banaturik, banaketa hau herrialde honetako konderri historiko eta hirigunetan oinarrituta dagoelarik. Eremu administratibo horiek “eremu nagusi” izena jasotzen dute (ingelesez *principal area*), eta kontseilu bana daukate tokiko gobernuaren eskumenei buruzko legeak egiteko: hala nola hezkuntza, ingurumena eta mugikortasuna. Hiru motako eremu nagusi daude: hiriak (3), konderriak (9) eta konde-udalak (10). Hiru eremu motek eskumen eta botere berdinak dituzte.

## Hiriak 
Galesen sei hiri daude guztira, zeinetatik hiru eremu nagusiak ere badira. Ondoren sei hiri horien izena (euskaraz eta galesez) eta hiri izaera lortu zuten urtea ageri dira:
* Bangor - urte ezezaguna
* Cardiff (Caerdydd) - 1905
* Swansea (Abertawe) - 1969
* St Davids (Tyddewi) - 1994
* Newport (Casnewydd) - 2002
* St Asaph (Llanelwy) - 2012

## Tokiko kontseiluak 
Eremu administratiboek haien burua gobernatzeko kontseilu bana daukate, eta kontseilu horien osaera hautatzeko hauteskundeak bost urtean behin izaten dira. Ondorengo taulan azken hauteskundeen (2017) ondorengo tokiko kontseiluen osaera ikus daiteke:

## Polizia eta suhitzaile zerbitzuak 
### Polizia indarrak 
Galesen lau polizia indar daude, honako hauek direlarik:

### Suhiltzaile eta erreskate zerbitzuak 
Galesen hiru suhiltzaile indar daude. Gaur egungo Galesko Suhiltzaile Zerbitzuak 1996an antolatutakoak dira. Zerbitzu bakoitzak bere ardurapean dagoen eremua hartzen du. Hauek direlarik:

## Oharrak 
## Erreferentziak 
## Kanpo estekak
Prefektura (Txina)

**Prefektura** (txinera sinplifikatuz: 地区级, pinyineraz: dìqū), Txinako Herri Errepublikako banaketa administratiboetako bat da, probintziaren azpitik, eta konderri edo barrutiaren gainetik dagoena. Prefekturen maila berdinean prefektura mailako hiriak, prefektura autonomoak eta ligak daude (azken hauek Barne Mongolian baino ez.

Prefekturek gaur egun Txinako Herri Errepublikan duten esanahia nahiko berria da, eta antzina konderrien banaketa administratiboarekin nahasten zen.

## Prefektura motak 
### Prefektura mailako hiria 
Prefektura mailako hiriak ((地级市; pinyineraz: dìjíshì) inguruko konderri eta barrutiak gobernatzeko boterea ematen zaien hiriak dira. Tamaina desberdineko hiriak daude, 1.000 kilometro koadrotik 50.000 kilometro koadrorainoko azalerara arte.

### Prefektura autonomoa 
Prefektura autonomoa (Txinera sinplifikatuz: 自治州; pinyineraz: Zìzhìzhōu), Txinako talde etnikoak gehiengo diren prefekturek duten egitura berezia da. Prefekturen maila berdinean daude. Normalean gune horretan bizi diren talde etniko garrantzitsuenen izena eraman ohi dute. Askotan Han etnia biztanlegoaren %60 baino gehiago izan arren, prefektura autonomoak antolatzen dira.

### Liga 
Ligak (mongolieraz: 14px; Txinera sinplifikatuz: 盟; pinyineraz: méng) Barne Mongoliak dituen berezko egitura administratiboak dira. Txinako Herri Errepublikaren antolaketa administratiboaren barnean bigarren mailan daude probintzien azpiko mailan alegia.

## Prefekturen arteko desberdintasunak 
Prefektura mailako hirien maila berdinean egon arren, normalean prefekturako gobernuak prefektura mailako hiri batek baino eskumen gutxiago dauzka, eta tamaina txikiagoko hiriak izaten dira. Horrez gain, Prefektura soilak direnak, hiriak baino nekazal gune gehiago izan ohi dituzte eta hiriak baino hiri garapen apalagoa izan dute.

## Ikus, gainera 
* Txinaren banaketa administratiboa
* Prefektura mailako hiria

## Kanpo estekak
Opointas

**Opointas**, greziar mitologian, bi pertsonairen izena da.

* Zeus eta Protogeniaren seme bat, Elideko erregea izan zena.
* Lokroren seme bat, Opointas herriaren eponimoa.

## Kanpo estekak
Liga (Barne Mongolia)

**Ligak** (mongolieraz: 14px; Txinera sinplifikatuz: 盟; pinyineraz: méng) Barne Mongoliak dituen berezko egitura administratiboak dira. Txinako Herri Errepublikaren antolaketa administratiboaren barnean bigarren mailan daude probintzien azpiko mailan alegia.

## Historia 
Ligei buruzko lehen aipamen historikoa Qing dinastia garaikoa da, XVII. mendearen inguruan. Jatorrizko sei ligak honakoak izan ziren: Jirim, Juu Uda, Josutu, Xilingol, Ulanqab, eta Yeke Juu. Ondorengo mendeetan liga berriak sortu eta beste batzuk desagertu egin ziren.

XX. mendearen amaieran Txinako Herri Errepublikako gobernuak berrantolaketa sakona egin zuen Txinako probintzia gehienetan, eta Barne Mongoliako ligetako batzuk prefektura mailako hiri bihurtu zituen.

## Gaur egungo ligak 
* Alxa Liga
* Hinggan Liga
* Xilin Gol Liga

## Ikus, gainera 
* Txinaren banaketa administratiboa
* Barne Mongolia eskualde autonomoaren banaketa administratiboa

## Kanpo estekak
Xishuangbanna Dai Prefektura autonomoa

**Xishuangbanna Dai Prefektura autonomoa** (txinera sinplifikatuz: 西双版纳傣族自治州; pinyineraz: Xīshuāngbǎnnà Dǎizú Zìzhìzhōu), Yunnan probintzian kokatutako Prefektura autonomoa da. Guztira, 1.064.000 biztanle inguru dauzka 2007ko erroldaren arabera eta 19.107,1 kilometro koadroko azalera.

## Banaketa administratiboa 
* Jinghong Hiria (景洪市 *Jǐnghóng Shì*)
* Menghai Konderria (勐海县 *Měnghǎi Xiàn*)
* Mengla Konderria (勐腊县 *Měnglà Xiàn*)

## Etniak 
## Ikus, gainera 
* Yunnan probintziaren banaketa administratiboa

## Kanpo estekak 
*  Xishuangbanna Dai Prefektura autonomoko gobernuaren webgunea.
Justino de Neve y Yébenes

**Justino de Neve y Yébenes** (Sevilla 1625-1685), Sevillako Katedraleko kalonjea izan zen.

Aipaturiko hiriko *Hospital de los Venerables* deritzon ospitalearen sortzailea eta Sevillako tenplu batzuetan eginiko erreformen bultzatzailetako bat izan zen, besteak beste, Santa Maria Zuriaren elizan. Hura apaintzeko bere lagun min eta testamentu-betearazle Bartolomé Esteban Murillo margolariari *Patrizioaren Ametsa* eta *Bisita Aita Santuari* margo-oihalak enkargatu zizkion.

Bi margolan horiek, Erromako Santa Mara Nagusia basilikan sorreraren istorioa kontatzen dute, biak indarrez ebatsi zituen Soult Marexalak, Murilloren lanaren mireslea ei zena, baina berreskuratu ahal izan ziren eta, orain, Pradoko Museoan daude.

Horretaz gain, Justino de Neveren erretratu bat Murilloren lana da.

Bere hondarrak, Sevillako katedralean lurperatuta daude.

## Orotarik 
1895eko urtarriletik, Chorro kalea, Santa Cruz auzoan, bere omenez, bere izenarekin berrizendatua izan zen. *Hospital de los Venerables* ospitalearen eraikuntza-lanen garapena gainbegiratzeko erabiltzen zuen bizilekua zen.

## Kanpo-estekak
Cai Xiang

**Cai Xiang** (txinera sinplifikatuz: 蔡襄; pinyineraz: Cài Xiāng) (1012 &ndash; 1067, Txinako kaligrafoa, poeta, eta egitura ingeniaria izan zen. Song dinastiako kaligraforik onena dela esaten da.

Bizi izan zen urteetan, Junmo (君谟) ezizena erabili zuen, eta hil ondoren Zhonghuei deitu zioten. Song dinastiaren Xiangfu erregetzan jaio zen Xianyou (仙游) izeneko herrian Xinghua (兴化) prefekturako konderrian (gaur egun Fujian probintzian dagoen Putian hiriko Xianyou Konderrian.

## Bere lanak 
* Kaligrafia: Wan'an Zubiko albiste taula
* Poesia: Cai Zhonghueiren lan aukeratuak
* Saiakuntza: Te notak (1049-1053)
* Gutuna: Cheng Xin Tang egunkarira bidalitako gutuna

## Ikus, gainera 
* Song dinastia

## Kanpo estekak 
*  Cai Xiangen lanak.
Protogenia

**Protogenia**, greziar mitologian, Deukalion eta Pirraren alaba bat da. Zeusekin ezkondu zen, eta, honekin, Aetlioren ama izan zen, baita Opointas erregearena ere.

147 Protogenia asteroideak, bere izena, pertsonaia honengatik jasotzen du.

## Kanpo estekak 
*  Mitologia hiztegia "Ancient library" webgunean.
Arathorn II.a

**Arathorn II.a**, Tolkienen legendarium ospetsuko pertsonaia bat da. Dunadan bat da, Iparraldeko Dunedainen hamabosgarren kapitaina. Eguzkiaren Hirugarren Aroko 2873. urtean jaio zen eta Aradorren semea da.

Arathorn II.a, zakarra eta zorrotza zen, baina baita buruzagi noble bat eta borrokatzeko abilezia handiduna ere. Bere arbasoak bezala, Rivendelen hazi zuen Elrondek. Arathornek, oraindik gazterik, Aranarthen ondorengoa zen Gilraenekin ezkontzea eskatu zuen. Gilraenen aita Dirhael, hasiera batean, ezkontzaren aurka agertu zen arren, Arathorn gazterik hilko zela aurreikusten baitzuen, bere emazte Ivorwenen erabakia nagusitu zen ezkontza hori onartzeko, honek, biak ezkonduz gero, gizakien itxaropena izango zena bertatik jaioko zela aurreikusi baitzuen.

Arathorn, Iparraldeko Dunedainen Kapitain bihurtu zen Eguzkiaren Hirugarren Aroko 2930. urtean, bere aita, muinoetako trollek harrapatu zutenean. Kargu honetan, hiru urte baino ez zituen eman, Eguzkiaren Hirugarren Aroko 2933. urtean, Elladan eta Elrohirrekin orkoen aurka borrokan ari zela, begian gezikada bat jasota hil baitzen.

Arathorn II.a hirurogei urtez bizi izan zen, eta, bere oinordekoa, bere seme Aragorn II.a izan zen, garai horretan bi urte baino ez zituena eta, etorkizunean, Elessar erregea bihurtuko zena.
Hor III.a

**Hor III.a**, Egiptoko XIII. dinastiako faraoi bat izan zen, K.a. 1640 inguruan gobernatu zuena.

Bere izenaren zati bat, **...Uebenra Hor**, Turineko Errege Kanonean idatzia dago, VII.15 erregistroan. Bere erregealdiaren iraupena agertzen zen papiro txatala desagertu egin zen. Bere aurretik, Ibi II.a, eta, bere ondoren, Se...kara ditu.

**Hor** izena, bere kartutxoaren ondoan agertzen dena Errege Kanonean, bere jaiotza izena edo epitetoren bat izango zen.

Egiptoko XIII. dinastiako azken agintariek, soilik Tebasetik gertuko tokietan gobernatu zuten, Goi Egipton.

Garai honetan, ohi hikso deituriko erregeek, Egiptoko XV. dinastiakoak zirenak, Menfis konkistatu zuten eta Behe Egipto domeinatzen zuten, ia Egipto guztiko biztanleak zergari bihurtuz.

## Bere garaiko testigutzak 
Soilik, lau mende beranduago idatzi zen Turineko Errege Kanonean aipatzen da, "...Uebenra Hor" bezala.
Ashikaga Yoshiakira

Ashikaga shogunerriko bigarren shoguna izan zen. 1358an hasi zen gobernatzen, eta karguan mantendu zen 1367an hil zen arte. Shogunerri honetako lehen shoguna izan zen Ashikaga Takaujiren semea izan zen.

Bere haurtzaroa, Kamakuran pasa zuen, Hojo klanaren bahitua izanez. Bere aitak Kamakura shogunerriarekin amaitu zuenean, Yoshiakira askatua izan zen.

Bere aitaren oinordeko bihurtu zen hau 1358an hil zenean, eta, bere oinordekoa, bere seme Ashikaga Yoshimitsu izan zen, 1368 hasieran.
Pribilof uharteak

**Pribilof uharteak** (; ), lau uhartek osatzen duten uhartedi bat dira, AEBetako Alaska estatuaren subirautzapekoak. Bering itsasoan daude, Unalaskatik 320 kilometro iparraldera eta Newenham lurmuturretik beste hainbeste kilometro hegoaldera.

## Kanpo estekak
Perla ibaia

[thumb|Perla ibaia gauez [Guangzhoun.]]

**Perla ibaia** edo **Zhu ibaia** () Txinako hirugarren ibairik luzeena (2.200 kilometro luze da), Yangtzek eta Ibai Horiak baino ez dute luzeran gainditzen.

Ibaia itsasoratzen den tokitik gertu Perla ibaiaren delta dago, Txinako Herri Errepublikako gune metropolitarrik handiena. Gune honek 409.480 kilometro koadroko azalera dauka.

## Ibilbidea 
Perla ibaia Txinako hiru ibairen batzearen ondorioz sortzen da, Xi Jiang ibaia ("mendebaldeko ibaia"), Bei Jiang ibaia ("iparraldeko ibaia") eta Dong Jiang ibaia ("Ekialdeko ibaia"). Itsasorako bidean Guangdong, Guangxi, Yunnan, Guizhou, Hunan eta Jiangxi probintziak zeharkatzen ditu.

### Zeharkatzen dituen hiririk garrantzitsuenak 
* Dongguan
* Foshan
* Guangzhou
* Hong Kong
* Jiangmen
* Kaiping
* Macau
* Shenzhen
* Wuzhou
* Zhaoqing
* Zhongshan
* Zhuhai

## Zubiak 
Perla ibaiaren bi aldeak batzen dituzten zubirik garrantzitsuenak honakoak dira:

* Hong Kong-Zhuhai-Macau zubia
* Haizhu zubia
* Haiyin zubia
* Humengo Perla ibaia zubia

## Ikus, gainera 
* Txinako ibaien zerrenda
* Perla ibaiaren delta

## Erreferentziak 
## Kanpo estekak
Perla Ibaiaren Deltako Gune Ekonomikoa

**Perla Ibaiaren Deltako Gune Ekonomikoa** (ingelesez: Pearl River Delta Economic Zone ; txinera sinplifikatuz: 珠江三角洲经济区; txinera tradizionalez: 珠江三角洲經濟區; pinyineraz: zhū sān jiǎojīng jìqū) (antzina 粤江平原 ere deitua) Guangzhou, Shenzhen, Dongguan, Foshan, Zhongshan, Zhuhai, Jiangmen, eta Huizhou eta Zhaoqingeko zati batek osatzen duten gune ekonomiko handia da. 1979an gobernuak hasitako aldaketa ekonomikoen ondorioz Txinako Herri Errepublikako gune ekonomikorik dinamikoena da.

## 2008-2020 plangintza 
Gobernuak 2008-2020 urteetarako kaleratutako plangintza berriaren arabera, gunea osatzen duten hirien arteko elkarkidetza sustatu nahi da eta horrekin batera, manufakturen eta industriaren sektoreei indarra eman. Perla ibaiaren delta "munduko merkataritza, logistika, salerosketa, konferentzia eta turismoaren erdigunea izatea da" agintarien helburu nagusia. Horrekin batera, bi edo hiru hiri berri eraikiko dira, nazioarte mailan produktuak saltzen arituko diren hamar enpresa multinazional, eta azpiegituren hedapena.

### Azpiegiturak 
Guangdongeko gobernuak honako azpiegiturak eraiki nahi ditu 2020. urtera arte Perla ibaiaren deltan:

* Hong Kong-Zhuhai-Macau zubia, izen bereko hiriak batuko dituen 29 kilometroko zubia.
* Autobide berrien 3.000 kilometro berriren eraikitzea.
* Burdinbide sarea handitzea, horreterako 2012rako 1.100 kilometro eta 2020rako 2.200 kilometro eraikiz.
* Garraio publikoaren hobetzea, Guangzhou eta Shenzhengo metroen bat-egitea, eta eskualderako abiadura handiko trenbidea eraikitzea.

## Ikus, gainera 
* Perla ibaiaren delta

## Kanpo estekak 
*  Gune ekonomikoaren profila HKTDCren webgunean.
* Hong Kong eta Shenzhengo metroak bat eginik erakusten dituen mapa.
Gneo Kornelio Lentulo Klodiano

**Gneo Kornelio Lentulo Klodiano**, senatari eta erromatar kontsul bat izan zen Hirugarren Gerra Serbilean. Klodianok, Espartakoren aurkako gerraren agintaritza lortu zuen bere kide Luzio Gelio Publikolarekin batera K.a. 72an, euren kontsulaldiaren urtean.

Lentuloren legioek, Espartakoren legioen aurka borrokatu zuten azken hauek iparraldera ihesean zihoazenean, Gelio Publikolak, Espartakoren armadari, hegoaldera ihes egiteko aukera itxiko zionaren esperantzan. Honek, xede bezala, matxinatuak, bi kontsulen armaden artean harrapatzea zuen. Espartakoren esklabu armadak, erabat suntsitu zuen Klodianoren armada Apeninoetan, eta, ondoren, Gelioren legioen aurka borrokatu zuen.

Erroma erabat desohoretu zuen porrot honen ondoren, bi kontsulei, gerraren agintaritza kendu zieten, hau, Marko Lizinio Krasok berriz hartu zuelarik.

## Ikus, gainera 
* Gneo Kornelio Lentulo
Lev Jaxin

**Lev Ivanovitx Jaxin** (; Mosku, 1929ko urriaren 22a - *ibidem*, 1990eko martxoaren 20a), “Armiarma Beltza” edo “Pantera Beltza” ezizenez, sobietar futbol atezaina izan zen, batzuentzat Eduard Streltsov futbolariarekin batera Errusiako garai guztietako futbolaririk onena izan omen zen. Halaber, askok jotzen dute futbolaren historiako atezainik onentzat.

Jaxinek denen errespetua irabazi zuen, atezainaren rola irauli baitzuen, defentsa osora hedatu zuen-eta bere autoritatea. Denbora guztian aginduak ematen aritzen zen, eta gai zen area txikitik irteteko aurkarien baloiak harrapatu behar bazituen, hori guztia garai batean non atezainak atean egoten ziren 90 minutu itxaroten noiz sartu jokoan. 1958ko Munduko Kopan haren jarduerak eragin sakona izan zuen audientzia globalean, txapelketa hura telebistan eman baitzen lehen aldiz nazioartean. Goitik behera beltzez janzten zen (zehatzago esanda, urdin ilunez), eta horregatik deitzen zioten “Armiarma beltza”.

1958tik 1970era bitartean, Jaxin agertu zen lau Munduko kopatan, eta 2002an FIFAk aukeratu zuen Munduko Koparen Historiako Ametsezko Talderako. 1994an FIFAk hautatu zuen Munduko Kopetako Inoizko Talde Onenean, eta 1998an aukeratu zuten XX. mendearen Munduko Talderako. FIFAren arabera, Jaxinek gelditu zituen 150 penalti inguru futbol profesionalean —beste edozein atezainek baino gehiago. Halaber, amaitu zituen 270 partida golik hartu gabe. 1963an Lev Jaxinek Urrezko Baloia jaso zuen, atezain bakarra sari hori jasotzen. IFFHSek izendatu zuen XX. mendeko atezainik onena.

## Bizitza 
Gaztetan, izotz hockeyan ala futbolean aritzeko zalantzak izan bazituen ere, azkenean, 1951n, futbolari ekitea aukeratu zuen, eta Armada Gorriaren futbol taldean sartu zen, Moskuko Dynamon. Bertan 1972 arte jokatu zuen atezain gisa. Sobietar Batasuneko selekzioarekin 1956ko Olinpiar Jokoetan urrezko domina irabazi zuen, eta 1960an selekzio nazionalen Europako Kopako txapeldun izan zen. Horiez gainera, 1958, 1962 eta 1966ko mundu txapelketetan finalak jokatzera iritsi zen, eta hiruretan atezainik onenaren titulua eskuratu zuen. 1954 eta 1970. urteen bitartean, munduko futbolaririk hoberentzat hartu zuten bere espezialitatean, eta Leninen Ordena izeneko saria eman zioten bere sorterrian 1960. urtean. Bizitzako azken urteetan, gaixotasun larri baten ondorioz hanka galdu eta hil zen arte, Sobiet Goreneko diputatu gonbidatua izan zen. Armiarma beltza deitzen ohi zioten bere janzkeragatik.

## Taldeak 
## Erreferentziak 
## Kanpo estekak
Hongkou Barrutia

**Hongkou Barrutia** (Txinera sinplifikatuz: 虹口区; pinyineraz: Hóngkǒu Qū), Shanghai osatzen duten erdiguneko barrutietako bat da. 2001eko erroldaren arabera, 799.700 biztanle eta 23,48 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Baoshan Barrutia iparraldean, Yangpu Barrutia ekialdean, Pudong Barrutia hegoaldean, Zhabei Barrutia mendebaldean, eta Huangpu Barrutia hego-mendebaldean.

## Ikus, gainera 
* Shanghairen banaketa administratiboa

## Kanpo estekak 
*  Hongkou barrutiko gobernuaren webgunea.
Putuo Barrutia

**Putuo Barrutia** (Txinera sinplifikatuz: 普陀区; pinyineraz: Pǔtuó Qū), Shanghai osatzen duten erdiguneko barrutietako bat da. 2001eko erroldaren arabera, 1.051.700 biztanle eta 23,48 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Baoshan Barrutia iparraldean, Jiading Barrutia mendebalde eta ipar-mendebaldean, Zhabei Barrutia ekialdean, Jing'an Barrutia hego-ekialdean, Changning Barrutia hegoaldean.

## Ikus, gainera 
* Shanghairen banaketa administratiboa

## Kanpo estekak 
*  Putuo barrutiko gobernuaren webgunea.
Yangpu Barrutia

**Yangpu Barrutia** (Txinera sinplifikatuz: 杨浦区; pinyineraz: Yángpǔ Qū), Shanghai osatzen duten erdiguneko barrutietako bat da. 2001eko erroldaren arabera, 1.243.800 biztanle eta 60.73 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Pudong Barrutia iparralde, ekialde eta hegoaldean, Baoshan Barrutia ipar-mendebaldean, eta Hongkou Barrutia mendebaldean.

## Ikus, gainera 
* Shanghairen banaketa administratiboa

## Kanpo estekak 
*  Yangpu barrutiko gobernuaren webgunea.
Valandur

**Valandur**, Tolkienen legendarium ospetsuko fikziozko pertsonaia bat da, eta, bere istorioa, Eraztunen Jauna eleberriaren eranskinetan kontatzen da. Arnorreko zortzigarren erregea da. Eguzkiaren Hirugarren Aroko 462. urtean jaio zen. Tarondor erregearen semea da eta honen oinordeko bihurtu zen Eguzkiaren Hirugarren Aroko 602. urtean. Bere izena quenyazkoa da, eta "Valarren zerbitzaria" bezala itzul daiteke.

Berrogeitamar urteko erregealdiaren ondoren, modu bortitzean hil zen, ustez, Mendi Lainotsuen iparraldean aurkitzen ziren orkoen eraso baten ondorioz Eguzkiaren Hirugarren Aroko 652. urtean. 190 urte zituen, eta, bere oinordekoa, bere seme Elendur izan zen.

## Kanpo estekak
Publio Kornelio Lentulo Sura

**Publio Kornelio Lentulo** (, **Sura** ezizenduna; K.a. 114-K.a. 63ko abenduaren 5a) Erromatar Errepublikaren amaiera aldeko erromatar politikari bat izan zen, Katilinaren azpijokoaren pertsonaiarik nagusienetako bat.

Bere ezizena, Luzio Kornelio Silak, (honengandik, K.a. 81ean, kuestore kargua jaso zuelarik), diru publikoa xahutu izana leporatu zionean, honi buruz, txintik ere esateari uko egin ziolarik, lotsagabeki bernatik heltzen zen bitartean, baloiarekin jokatzen zutenean, hutsegiteren bat izanez gero, zigortzen zen gazteen gorputz atal bat. Ondoren, pretore (K.a. 75ean), Siziliako gobernari (K.a. 74an) eta kontsul (K.a. 71n) izendatua izan zen.

K.a. 70ean, beste kargu batzuen artean, moraltasun ezagatik Senatutik kanporatua izan ondoren, Katilinari batu zitzaion. Sibilek, hiru *Cornelii* Erromako gobernari izango zirela esan zuten iragarpen bati kasu eginez, Lentulok, orduan, Luzio Kornelio Sila eta Luzio Kornelio Zinaren ondorengoa izango zela uste izan zuen. Katilinak, Zizeronek bere aurka egin zuen lehen hitzaldiaren (*In Catilinam*) ondoren ihes egin zuenean, Lentulok hartu zuen bere tokia konspiratzaileen buruzagi bezala hirian. C. Kornelio Zetegorekin batera, Zizeronen erailketa eta Erromaren sutea planifikatu zituen, azken plan honek, bere diskrezio faltagatik eta ahalketasunagatik huts egin zuen arren.

Galiar alobrogiarren enbaxadore batzuek, une horretan Erroman zeudenak, zapalkuntzagatik bere probintziako gobernarien aurkako kexu formal baten eramaile bezala, eurengandik laguntza armatua lortzeko Lentuloren iradokizunak jaso zituzten. Bere proposamenak onartzen zituztelakoa eginez, enbaxadoreek, konspiratzaile nagusiek sinatutako idatzitako akordio bat lortu zuten, eta euren buruzagia zen Kinto Fabio Sanga informatu zuten, hau Erromara itzuli zenean, Zizeroni, bere aurkako konspirazioaren berri eman ziolarik.

Konspiratzaileak, honela, atxilotuak, eta euren erruduntasuna onartzera behartuak izan ziren. Lentulo, bere pretore kargua uztera behartua izan zen, eta, hau erreskatatzeko saiakeraren baten beldur, Tullianumen exekutatua izan zen K.a. 63ko abenduak 5ean.
Shanghairen banaketa administratiboa

thumb|eskuinera|200px|Shanghaiko planoa

**Shanghai** udal-probintzia hamazazpi barruti eta konderri batek osatzen dute. Hain hiri handia denez, ez dago erdiguneko gunerik, eta erdigunea hainbat barrutik osatzen dute. Bulego gunerik garrantzitsuenak Lujiazui Pudong Barrutian, Bund eta Hongqiao Barrutietan daude.

Denda gehienak biltzen diren gunea Nanjing kale famatua barne, Huangpu Barrutian dago. Horrez gain, Huaihai kalea, Xintiandi merkatal-gunea Luwan Barrutian eta Xujiahui Xuhui Barrutian hiriko merkataritza gune garrantzitsuenak osatzen dituzte.

Unibertsitateak Yangpu eta Putuo Barrutietan daude.

## Barruti eta konderriak 
|

|

|}

## Gainerako banaketak 
2003an konderri mailako banaketa hauek beste 220 herri txikiagoetan banatzen dira: 114 herri, 3 udal-probintzia, eta 103 azpibarruti. Hauek aldi berean herrixka mailako beste 3.393 banaketa txikiagoetan osatzen dira, 3.393 auzo batzorde eta 2.037 herrixka batzordetan alegia.

Herri garrantzitsuenak honakoak dira:
* Anting, Jiading Barrutia
* Huamu, Pudong Barrutia
* Pengpu, Zhabei Barrutia
* Beicai, Pudong Barrutia
* Qibao, Minhang Barrutia
* Sheshan, Songjiang Barrutia
* Sijing, Songjiang Barrutia
* Nanqiao, Fengxian Barrutia
* Xinzhuang, Minhang Barrutia
* Jiangwan, Yangpu Barrutia

## Bestelako gune garrantsitsuak 
* Bund
* Lujiazui

## Ikus, gainera 
* Udal-probintzia

## Kanpo estekak
Huangpu

**Huangpu** izen bereko toki asko izan daiteke:

# Huangpu Barrutia: Shanghaiko barrutia.
# Huangpu Barrutia: Guangzhouko barrutia.
# Huangpu ibaia: Shanghaitik igarotzen den ibaia.
# Huangpu Akademia Militarra
# Huangpu: Zhongshan hirian dagoen herria.

Horrez gain, ondoko pertsonen abizena ere bada:
# Xiaolan Huangpu: Margolari txinatarra.
Der Herr Der Liebe

***Der Herr der Liebe*** 1919an Fritz Langek zuzendutako filma da. Ez da kopiarik gorde, ezta argumentuari buruzko erreferentziarik ere. Langek ez zuen gidoia izenpetu eta aktoreetako bat izan ei zen. Filmaketa lanak bukatu eta handik gutxira Gilda Langer aktorea hil egin zen, lanean sasoi betean bazebilen ere.

## Argumentua 
Ezer gutxi esan ahal da argumentuari buruz, aztarrenak urriak dira eta: andere baten amodio kontuak ei ditu aztergai, zeloak eta berauek eragindako mendekatzeko nahia.

 
## Aktoreak 
* Carl de Vogt ... *Disescu*
* Gilda Langer ... *Yvette*
* Erika Unruh
* Max Narlinski
* Sadjah Gezza
* Fritz Lang

## Erreferentzia 
## Kanpo estekak 
*  Filma **IMDB** atarian
Objektu Hegalari Ezezagun

[thumb|OHE baten argazki klasikoa, 1952ko uztailaren 31an, [New Jerseyn hartuta. (Ameriketako Estatu Batuak)]]
thumb|Objektu Hegalari baten argazkia. (Egileak berak aitortzen du ez dela beste munduko ezer).
**Objektu Hegalari Ezezaguna**, laburturik **OHE** (1952. urtean Estatu Batuetako Aireko Armadak ezarritako ingelesezko '** edo **' terminotik) lekuko bakar batek edo batzuek batera ikusitako aireko fenomeno bat da, lekukoek fenomenoaren izaera identifikatu ezin izan dutelarik. Argazkiz, radarrez, bideoz edo bestelako tresna batez jasotako aire seinaleak eta irudiak ere biltzen ditu terminoak. Maiz plater hegalari ere deitu izan zaie, ustez duten itxuragatik. 1940ko hamarkadaren bukaeran hasi ziren halako objektuen berri ematen, eta fikziozko lanetan agerpen zabala dute. Fenomeno hauek ustezko estralurtarren aireontzi eta espazio ontziekin lotu badira ere, gaurdaino zientziaz ezin izan da lotura hori frogatu. Zientzialarien artean adostasun nahiko zabala dago, OHEak ikertzeak ez duela inolako interesik, kultura arloko produktutzat ez bada.
Pertsona askok sinesten dute fenomeno honetan; izan ere, objektu hegalari ezezagunak erakusten dituzten irudi eta bideo ugari daude, eta militarrek OHEei buruzko hainbat dokumentu sekretupean gordeta dituztela uste dute OHEetan sinesten dutenek.

Aldiz, badira eszeptiko ugari ere. Beren jarrera zientziaren funtsezko printzipio batean oinarritzen dute: fenomeno baten existentzia aldarrikatzeko, froga eztabaidaezinak behar dira. Nabarmentzen dutenez, OHEek estralurtarrekin zerikusia dutela erakusten duen froga fidagarririk ez da. Zientzialari gehien-gehienak eszeptikoak dira, OHEak iruzur hutsa direla deritzote.

Objektu Hegalari Ezezagunak ikertzen dituzten pertsonei ufologo deritze.

## Erreferentziak 
## Ikus, gainera 
* Betty eta Barney Hill

## Kanpo estekak 
* OHEak Euskal Herrian.
Leire Pajín

**Leire Pajín Iraola** (Donostia, 1976ko irailaren 16a), Espainiako politikaria eta Espainiako Gobernuaren osasun ministroa.

Donostian jaio zen eta ikastolara joan zen, ondoren gaztetan Benidormera joan zen bizitzera eta bertan amaitu zituen bere ikasketak. Gaztelania, euskara eta valentzieraz hitz egiten daki.

PSOEko kidea da. Soziologian lizentziaduna da. Espainiako Kongresuko diputatu izan da 2007tik 2008ra, eta Nazioarteko Lankidetzarako Estatu Idazkaria 2004tik 2008ra. 2008ko uztailean, PSOEren Kongresu Federalean PSOEko Erakunde Idazkari izendatu zuten, José Blancoren ordez.

## Erreferentziak 
## Kanpo estekak
Baoshan

**Baoshan** izen bereko toki asko izan daiteke:

# Baoshan: Yunnan probintziako hiria.
# Baoshan Barrutia: Shanghaiko barrutia.
# Baoshan: Taiwango Hsinchu Konderrian dagoen herria.
# Baoshan kalea: Shanghaiko metroaren geltokia.
# Baoshan aireportua: Yunnango Baoshanen dagoen aireportua.
Lujiazui

**Lujiazui** () Shanghai hiriko gune ekonomiko garrantzitsua da. 1990eko hamarkadaren amaieran sortu zuen gobernuak Shanghaiko Pudong Barrutiaren hegoaldean, Bundaren aurrez aurre eta Huangpu ibaiaren ondoan.

## Kokapena 
Lujiazuik 31,78 kilometro koadroko azalera dauka eta mundu osoko finantza barruti guztiek bezala, eraikuntza gehienak bulego eraikinak dira. Gunearen iparraldean badira oraindik etxe zaharrak, baina pixkanaka eraikuntza hauek eraitsi eta eraikin berriak altxatzearekin batera, desagertu egingo dira.

Bulego dorreez gain, etxebizitza egitasmo handiak daude, "Tomson Riviera Apartments" delakoa esaterako.

## Historia 
1980ko hamarkadara arte, Lujiazuin ontziolak, etxebizitza zaharrak eta mota desberdineko lantegiak baino ez zeuden. Baina hamarkada hartan, gunea eraberritu eta bulego barruti berri bat eraikitzeko lanak hasi ziren.

## Ondasun nabarmenak 
* Jin Mao Dorrea
* Sortaldeko Perla dorrea
* Shanghai World Financial Center

## Ikus, gainera 
* Shanghairen banaketa administratiboa

## Kanpo estekak 
*  Gunea 1980tik zenbat aldatu den erakusten duten argazkiak.
Jiading Barrutia

**Jiading Barrutia** (Txinera sinplifikatuz: 嘉定区; pinyineraz: Jiādìng Qū), Shanghai erdigunearen inguruko barne barrutietako bat da. 2002ko erroldaren arabera, 753.100 biztanle eta 458,80 kilometro koadroko azalera zeukan.

Shanghai erdigunetik 20 kilometrora dago.

## Inguru naturala eta kokapena 
Barrutiaren mugakideak honakoak dira: Jiangsu probintzia mendebaldean, Baoshan Barrutia ekialdean, Yangtze ibaiaren ahoa iparraldean, Putuo Barrutia hego-ekialdean, Minghang Barrutia hegoaldean, eta Qingpu Barrutia hego-mendebaldean.

## Ikus, gainera 
* Shanghairen banaketa administratiboa

## Kanpo estekak 
*  Jiading barrutiko gobernuaren webgunea.
Minhang Barrutia

**Minhang Barrutia** (Txinera sinplifikatuz: 闵行区; pinyineraz: Mǐnháng Qū), Shanghai erdigunearen inguruko barne barrutietako bat da. 2002ko erroldaren arabera, 1.217.300 biztanle eta 371,68 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Jiading Barrutia ipar-mendebaldean, Changning Barrutia iparraldean, Xuhui eta Pudong Barrutiak ipar-ekialdean, Qingpu eta Songjiang Barrutiak mendebaldean, eta Fengxian Barrutia hegoaldean.

## Ondasun nabarmenak 
Barrutiaren iparraldean "Qibao Herria" izeneko duela 1000 urteko herrixkaren antzinako eraikinen arrastoak daude.

## Ikus, gainera 
* Shanghairen banaketa administratiboa

## Kanpo estekak 
*  Minhang Barrutiko gobernuaren webgunea.
Fengxian Barrutia

**Fengxian Barrutia** (Txinera sinplifikatuz: 奉贤区; pinyineraz: Fèngxián Qū), Shanghai erdigunearen inguruko kanpo barrutietako bat da. 2002ko erroldaren arabera, 624.300 biztanle eta 687,39 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Minhang Barrutia iparraldean, Pudong Barrutia ipar-ekialde eta ekialdean, itsasoa hegoaldean, Songjiang Barrutia ipar-mendebaldean, eta Jinshan Barrutia hego-mendebaldean.

## Ikus, gainera 
* Shanghairen banaketa administratiboa

## Kanpo estekak 
*  Fengxian Barrutiko gobernuaren webgunea.
Prefektura autonomo

[thumb|300px|eskuinera|[Txinako Herri Errepublika|Txina prefektura guztiak irudikatzen dituen mapa.]]

**Prefektura autonomoa** (Txinera sinplifikatuz: 自治州; pinyineraz: Zìzhìzhōu), Txinako talde etnikoak gehiengo diren prefekturek duten egitura berezia da. Prefekturen maila berdinean daude. Normalean gune horretan bizi diren talde etniko garrantzitsuenen izena eraman ohi dute. Askotan Han etnia biztanlegoaren %60 baino gehiago izan arren, prefektura autonomoak antolatzen dira.

## Txinako talde etnikoak 
Txinako Herri Errepublika 56 talde etniko nagusik osatzen dute. Ugarienak kopuruaren aldetik (2000ko erroldaren arabera) honakoak dira:

* Zhuang etnia: 16.178.811
* Mantxuriar etnia: 10.682.263
* Hui etnia: 9.816.802
* Miao etnia: 8.940.116
* Uigur etnia: 8.399.393
* Tujia etnia: 8.028.133
* Yi etnia: 7.762.286
* Mongoliar etnia: 5.813.947
* Tibetar etnia: 5.416.021
* Buyei etnia: 2.971.460

## Prefektura autonomoen zerrenda 
## Ikus, gainera 
* Txinaren banaketa administratiboa
* Prefektura

## Kanpo estekak 
*  [https://web.archive.org/web/20050205053829/http://www.e56.com.cn/minzu/autonomy/zizhizhou.asp Prefektura autonomoen zerrenda.
Lang Lang

**Lang Lang** (; Shenyang, Liaoning, ) Txinako piano-jotzaile famatua da.

## Biografia 
### Gaztaroa 
Lehen piano kalseak hiru urterekin hartu zituen, Zhu Ya-Fen irakasleari esker. Bost urterekin Shenyango piano lehiaketa irabazi zuen, eta jendeaurreko bere lehen kontzertua egin zuen. Bederatzi urterekin Beijingo Kontserbatorio Nagusian sartzea lortu zuen, Zhao Ping Guo irakaslearekin lan eginez. 1995ean, hamairu urte zituela Chopinen 24 Ikasketak jo zituen Beijingo Kontzertu Aretoan, eta Japonian antolatutako Tchaikovsky Musikari Gazteen Leihaketa Internazionala irabazi zuen.

14 urterekin CCTV telebistan emandako Txinako Orkestra Sinfonikoaren kontzertuan aritu zen, eta hurrengo urtean Gary Graffmanekin lanean hasi zen Filadelfiako Curtis Institutuan.

### Ibilbide diskografikoa 
Lang Langek, nazioarte mailako lehen agerpena 1999an egin zuen, oraindik 17 urte baino ez zituela, Ravinian egindako "Mendeko Galan", azken momentuan Txaikovskiren pianorako 1. kontzertua jo behar zuen piano-jolea ordezkatu zuenean. Chicago Tribune egunkariak bere talentua goraipatu zuen. 2001ean Carnegie Hall aretoan jo zuen lehen aldiz Juri Termirkanovekin batera.

Horrez gain, BBCren kontzertuetan, Beijinggo Herriaren Areto Nagusian, Berlingo Orkestra Filarmonikoarekin eta beste hainbat orkestrekin jo du mundu osoan.

2007an Andrea Bocellirekin batera aritu zen, abeslari italiarraren ibilbideko 15. urteurrena ospatzeko "Io Ci Saró" abestia joz.

## Kanpo loturak 
*  Lang Langen webgune ofiziala.
* Lang Lang Franz Liszten 2. Rapsodia jotzen.
* Lang Lang Listzen Liebestraum jotzen.
Wu Yi

[thumb|260px|eskuinera|Wu Yi [Colin Powellekin bildu zeneko argazkia.]]

**Wu Yi** (txinera tradizionalez: 吳儀; txinera sinplifikatuz: 吴仪; pinyineraz: Wú Yí; (Wuhan, 1938ko azaroaren 11 - ) Txinako Herri Errepublikako Estatu Kontseilua osatzen zuten lau ministro-ordeetako bat izan zen 2003tik 2007ra bitartean. Txinako ekonomiaren ardura izan zuen 2008ko martxora arte. Txinako "burdinezko dama" ezizenez ezagutua, Wu Txinako gobernuko partaiderik gogorrenetakoa izan zen eta Forbes aldizkari estatubatuarrak munduko bigarren emakumerik boteretsuena izendatu zuen 2004, 2005 eta 2007 urteetan.

## Karguak 
* Kanpo merkataritza eta elkarkidetza ekonomikorako ministroa (1993tik 1998ra)
* Txinako Herri Errepublikako osasun ministroa (2003tik 2005era)
* Txinako Herri Errepublikako Estatu Kontseiluko ministro-ordea (2003tik 2007ra)

## Ikus, gainera 
* Txinako Herri Errepublikako Estatu Kontseilua

## Kanpo estekak 
*  Wu Yiren biografia China Vitae webgunean.
CCTV

**CCTV** hitzak esanahi ezberdinak izan ditzake:

* **China Central Television**: Txinako Herri Errepublikako telebista sare nagusia.
* **Telebista-zirkuitu itxi**ren nazioarteko akronimoa, ingelesez *Closed-circuit television*, euskaraz TZI erabiltzen dugu.
* '''Contra Costa Television, Kaliforniako Contra Costa Konderrian emititzen duen telebista.
Xinhua

[thumb|200px|eskuinera|Xinhua albiste agentziaren egoitza nagusia [Pekin|Beijingen.]]

**Xinhua Albistea Agentzia** (txinera sinplifikatuz: 新华通讯社; txinera tradizionalez: 新華通訊社; pinyineraz: Xīnhuá tōngxùnshè) Txinako Herri Errepublikako albiste agentzia ofiziala da, herrialdean dauden bi albiste agentzietako bat da, Txinako Herri Errepublikako gobernuak kontrolatzen duena.

Xinhua agentzia 1931ko azaroan sortu zen "Txina Gorriko Albiste agentzia" izenerakin, 1937an gaur egungo izena jarri zioten. 1944ean nazioarte mailan albistea igortzen hasi zen Bigarren Mundu Gerran.

Komunistak Txinaz bereganatu zirenetik Txinako Herri Errepublikako gobernuaren albiste agentzia ofiziala da.

## Kanpo estekak 
*   Xinhua albiste agentziaren webgune ofiziala.
Jinshan Barrutia

**Jinshan Barrutia** (Txinera sinplifikatuz: 金山区; pinyineraz: Jīnshān Qū), Shanghai erdigunearen inguruko kanpo barrutietako bat da. 2002ko erroldaren arabera, 580.400 biztanle eta 586,05 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Qingpu Barrutia ipar-mendebaldean, Songjiang Barrutia iparraldean, Fengxian Barrutia ekialdean, eta Zhejiang probintzia mendebalde eta hegoaldean.

## Historia 
1997ra arte Jinshan konderri izan zen.

## Ikus, gainera 
* Shanghairen banaketa administratiboa

## Kanpo estekak 
*  Jinshan Barrutiko gobernuaren webgunea.
China Central Television

[thumb|200px|eskuinera|CCTVren egoitza berria [Pekin|Beijingen.]]

**China Central Television** edo **CCTV** (txinera sinplifikatuz: 中国中央电视台; txinera tradizionalez: 中國中央電視臺; pinyineraz: Zhōngguó Zhōngyāng Diànshìtái) Txinako Herri Errepublikako telebista sare nagusia da, gobernuaren jabetzakoa.

Lurralde osoan emititzen duten hemeretzi kate dauzka, guztira 1.000 milioi ikusleko gehienezko audientzia dutenak. 1958ko irailaren 2an sortu zen.

## Kateak 

## Kanpo estekak 
*   CCTVren webgune ofiziala.
Qingpu Barrutia

**Qingpu Barrutia** (Txinera sinplifikatuz: 青浦区; pinyineraz: Qīngpǔ Qū), Shanghai erdigunearen inguruko kanpo barrutietako bat da. 2002ko erroldaren arabera, 595.500 biztanle eta 675,54 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Jiangsu probintzia ipar-mendebaldean, Zhejiang probintzia hego-mendebaldean, Jiading Barrutia iparraldean, Minhang Barrutia mendebaldean, eta Songjiang Barrutia hegoaldean.

## Ikus, gainera 
* Shanghairen banaketa administratiboa

## Kanpo estekak 
*  Qingpu Barrutiko gobernuaren webgunea.
Songjiang Barrutia

**Songjiang Barrutia** (Txinera sinplifikatuz: 松江区; pinyineraz: Sōngjiāng Qū), Shanghai erdigunearen inguruko kanpo barrutietako bat da. 2002ko erroldaren arabera, 641.100 biztanle eta 604,71 kilometro koadroko azalera dauka.

## Inguru naturala eta kokapena 
Barrutiaren mugakideak honakoak dira: Qingpu Barrutia iparralde eta mendebaldean, Jinshan Barrutia hegoaldean, Fengxian Barrutia hego-ekialdean, eta Minhang Barrutia ekialdean.

## Ikus, gainera 
* Shanghairen banaketa administratiboa

## Kanpo estekak 
*  Songjiango gobernuaren webgune ofiziala.
Nanhui Barrutia

**Nanhui Barrutia** (Txinera sinplifikatuz: 南汇区; pinyineraz: Nánhuì Qū), Shanghai erdigunearen inguruko barne barrutietako bat zen. 2006ko erroldaren arabera, 975.000 biztanle eta 809,5 kilometro koadroko azalera zeukan.

2009an Nanhui Barrutiko gobernuak Pudong Barrutiarekin bat egitea erabaki zuen.

## Inguru naturala eta kokapena 
Barrutiaren mugakideak honakoak ziren: Pudong Barrutia iparraldean, Fengxian Barrutia ekialdean, eta itsasoa mendebalde eta hegoaldean. Barrutiak 59,5 kilometroko kostaldea zeukan.

## Ikus, gainera 
* Pudong Barrutia
* Shanghairen banaketa administratiboa

## Kanpo estekak 
*  Nanhui Barrutiko gobernuaren webgunea.
Chongming Konderria

**Chongming Konderria** (Txinera sinplifikatuz: 崇明县; pinyineraz: Huángpǔ Qū), gaur egun Shanghain geratzen den konderri bakarra da. 2002ko erroldaren arabera, 649.800 biztanle eta 1.041,21 kilometro koadroko azalera zeukan.

Konderria hiru uharte nagusik osatzen dute: Chongming (handiena), Changxing eta Hengshak.

## Inguru naturala eta kokapena 
Chongming Konderria Shanghai iparraldean dago, hiriaren erdigunetik 40 bat kilometrora, Yangtze ibaiaren deltaren erdian sortutako uharte taldea da, eta konderritik hurbilen dauden Shanghaiko barrutiak Baoshan eta Pudong dira.

### Dongtango txorien erretserba 
Chongming uhartean, izen bereko konderrian, Dongtan txorien erretserba dago, milaka txorik negua igarotzen dute bertan, udaberriko migrazioa hasi aurretik.

## Ikus, gainera 
* Shanghairen banaketa administratiboa

## Kanpo estekak 
*  Chongming Konderriko gobernuaren webgune ofiziala.
Miguel Lizarazu

**Miguel Lizarazu Sarriegi** (Usurbil, 1924ko azaroaren 18a - Donostia, 2002ko abenduaren 24a), euskal txirrindulari profesionala izan zen 1942tik 1948 arte. 13 garaipen lortu zituen.

Bere anaia zen Sotero txirrindulari profesionala ere bazen.

Errepidean ez ezik ziklo-krosean ere aritu zuen. Azken modalitate honetan lau aldiz lortu zituen Espainiako Ziklo-Kros Txapelketak.

## Palmaresa 
## Taldeak 
* Real Sociedad (1943-1945)
* Gallastegi (1946-1947)
* Real Sociedad (1948)

## Erreferentziak 
## Kanpo estekak
*
Baoshan Barrutia

**Baoshan Barrutia** (Txinera sinplifikatuz: 宝山区; pinyineraz: Bǎoshān Qū), Shanghai erdigunearen inguruko barne barrutietako bat da. 2002ko erroldaren arabera, 740.900 biztanle eta 424,58 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Chongming Konderria eta honen bitarteko itsasartea iparraldean, Pudong Barrutia ekialdean, Yangpu Barrutia hego-ekialdean, Hongkou, Putuo eta Zhabei Barrutiak hegoaldean, eta Jiading Barrutia mendebaldean.

## Ikus, gainera 
* Shanghairen banaketa administratiboa

## Kanpo estekak 
*  Baoshan Barrutiko gobernuaren webgunea.
Nanjing kalea

**Nanjing kalea** (txineraz: 南京路; pinyineraz: Nánjīng Lù), Shanghaiko erosketa kalerik garrantzitsuena da, eta munduko handienetakoa da.

## Kokapena 
Gaur egun kalea bi zatitan banaturik dago, Ekialdeko Nanjing kalea, eta Mendebaldeko Nanjing kalea. Ekialdeko Nanjing kalea oinezkoentzako gunea da gaur egun. Nanjing kalea, hiriaren erdigunean dago, hirigunea mendebaldetik ekialdera zeharkatuz. Ekialdeko zatia Huangpu Barrutian hasi eta Bunda zeharkatzen du Herriaren Plazaraino helduz. Mendebaldeko Nanjing kalea bestalde, Herriaren Plazan hasi eta mendebalderantz luzatzen da Jing'an Barrutiraino.

## Argazki galeria 

Image:Shanghai - Nanjing Road.jpeg
Image:Shanghainanjingroadpic1.jpg
Image:Shanghainanjingroadpic4.jpg
Image:Shanghainanjingroadpic6.jpg

## Ikus, gainera 
* Xintiandi

## Kanpo estekak 
* Nanjing kalea argazkitan.
Impekables

**Impekables**, Iruñean (Nafarroa) sortutako rantxera taldea da. Kojon Prieto y los Huajalotes bezalako taldeen influentzia nabarmena izan dute eta hauek ere, Napar-Mex estiloan kokatzen dira. 2008an, autoekozituriko diska bat kaleratu zuten.

2009an taldeak izena aldatu zuen, Los Zopilotes Txirriaos bihurtuz.

## Taldekideak 
* Aspurz - Akordeoia eta koroak
* Balda - Bateria
* Iñaki - Tromboia eta trompeta
* Kristobal - Gitarra eta koroak
* Konejo - Ahotsa
* Largo - Bajua
* Luis - Gitarra
* Montxo - Bajua

## Diskografia 
* *Guevos pa todos... que yo pago* (2008)

## Kanpo estekak 
*  Impekables taldearen webgunea
Xintiandi

**Xintiandi** () Shanghaiko oinezkoentzako gunea da, Shui On Land sustatzaileak inguruko shikumen (txinatar etxe tradizionalak) berriztu eta bertan denda, liburutegi, eta hainbat denda egokitzeko lanak egin zituen. Gaur egun Shanghaiko gunerik ezagunenetakoa da.

## Ikus, gainera 
* Nanjing kalea

## Kanpo estekak
Heping Barrutia (Tianjin)

**Heping Barrutia** (Txinera sinplifikatuz: 和平区; pinyineraz: Hépíng Qū), Tianjin osatzen duten erdiguneko barrutietako bat da. 2006ko erroldaren arabera, 470.000 biztanle eta 9,97 kilometro koadroko azalera zeukan.

## Inguru naturala eta kokapena 
Barrutiaren mugakideak honakoak dira: Nankai Barrutia iparralde eta mendebaldean, Hedong Barrutia ekialdean, eta Hexi Barrutia hegoaldean.

## Ikus, gainera 
* Tianjinen banaketa administratiboa

## Kanpo estekak 
*  Heping Barrutiko gobernuaren webgunea.
Wetzlar

**Wetzlar** Alemaniako Hessen estatuan dagoen hiria da. Lahn-Dill barrutiko hiriburua da, eta Lahn ibaiaren ertzean dago kokaturik.

## Geografia eta klima 
Lahn eta Dill ibarren artean kokaturik dago, iparraldean Taunus mendilerroa eta mendebaldean Westerwald mendilerroa dituelarik.

Klima epela du, udako batazbestekoa 17 eta 18&nbsp;°C artean dago, baina neguan 1 eta 2&nbsp;°C-ra jeisten da. Prezipitazioak 600 eta 700&nbsp;mm artean dabiltza, Alemaniako batazbestekoa baino pixka bat beherago.

## Historia 
Hiriaren fundazio datarik ez dago Hala ere jakina da K.a. 5000 urtetik aurrera populatua izan dela. Erromatarrak ere izan ziren bertan eta 1993tik aurrera *Waldgirmes Forum* erromatar herrixkan indusketak egiten ari dira.

X mendean *Marienstift * monasterioa fundatu zen eta XII mende aldera hiri inperial aske (*Reichsfreiheit*) bihurtu zen. Ordukoa da Kalsmunt gaztelua ere, gaur egun hondarrak baino gelditzen ez diren arren.

1689an Frantziar tropek Speyer hiria suntsitu zutenean Germaniako Erromatar Inperio Santuko Gorte Gorena (*Reichskammergericht *) Wetzlarrera etorri zen eta honek Inperioko hiri garrantzitsuenak ziren Viena eta Ratisbonaren parean jarri zuen Wetzlar. 1806an Napoleondar Gerren ondoren Inperioa disolbatzean Wetzlar berak ere behea jo zuen eta hiri aske izatearen eskubidea ere galdu zuen. 1815ean Prusiak eskuratu zuen.

XIX mendean industrializazioa iritsi zen, zehatzago esanda 1862 eta 1863 artean trenak Koblentza eta Koloniarekin elkartu zuenean. 1869rako ehun burdin meategi irekita zeuden jadanik. XX mendean meategiak itxiz joan ziren, azkena 1926an. Bigarren Mundu Gerran kalte larriak pairatu zituen aireko bonbardatzeen ondorioz, baina 1950ean zaharberritu egin zen.

thumb|ezkerrera|300px| Kornmarkt plaza, Wetzlarreko alde zaharrean
## Ondasun nabarmenak 
Arkiekturaren ikuspuntutik nabarmenak dira Eisenmarkt azokaren eraikina eta ertaroko hiribilduaren pasagune maldatsuak eta kale estuak. Wetzlarreko Santa Mariaren katedrala XII. mendean hasi zen eraikitzen estilo erromanikoa jarraituz. Erdi Aroaren amaieran eraikuntza estilo gotikoan jarraitu zen. Eliza ez da inoiz amaitu, kanpandorreetako bat eginik gabe baitago.

## Hiri senidetuak 
Wetzlar ondorengo hiriekin senidetuta dago:

## Demografia 
## Kanpo estekak
Hebei Barrutia

**Hebei Barrutia** () Tianjin osatzen duten erdiguneko barrutietako bat da. 2006ko erroldaren arabera, 620.000 biztanle eta 27,00 kilometro koadroko azalera zeukan. Bigarren Mundu Gerra baino lehen, italiar barrutia izan zen eta bertan Tianjingo pilotalekua eraiki zuten 1934an.

## Inguru naturala eta kokapena 
Barrutiaren mugakideak honakoak dira: Beichen Barrutia iparraldean, Hedong Barrutia hego-ekialdean, Heping Barrutia hegoaldean, eta Hongqiao Barrutia mendebaldean.

## Ikus, gainera 
* Tianjinen banaketa administratiboa

## Kanpo estekak